Nana Akufo-Addo

**William Nana Addo Dankwa Akufo-Addo** (/æˈkʊfoʊ ɑːˈdoʊ/ ⓘ *[[:en:Help:Pronunciation_respelling_key|a-KUUF-oh ah-DOH]]*; born 29 March 1944) be a Ghanaian politician wey na he serve as de 13th presido of Ghana since 2017. Na he previously serve as Attorney General from 2001 to 2003 den as Minister for Foreign Affairs from 2003 to 2007 under de administration of then-presido John Kufuor.

## Early life den education
Na dem born Nana Addo Dankwa Akufo-Addo insyd Swalaba, a suburb of Accra, Ghana, insyd 1944, to Adeline Akufo-Addo den Edward Akufo-Addo, members of de prominent Ofori-Atta family. Na ein poppie Edward Akufo-Addo from Akropong-Akuapem be Ghana ein third Chief Justice from 1966 to 1970, chairmo of de 1967–68 Constitutional Commission den de non-executive presido of Ghana from 1970 till 1972. Na Akufo-Addo ein maternal grandpoppie be Nana Sir Ofori Atta, King of Akyem Abuakwa, wey na e be a member of de executive council of de governor of de Gold Coast before Ghana ein independence. He be a nephew of Kofi Asante Ofori-Atta den William Ofori Atta. Na ein granduncle be J. B. Danquah, another member of The Big Six.

He start ein primary education for de Government Boys School den Rowe Road School (now Kinbu), both insyd Accra Central. He go England wey he continue ein education for Holmewood House Preparatory School before he study for ein O-Level den A-Level examinations for Lancing College, Sussex, wer na dem nickname am "Billy" wey he join de Anglican faith. He begin de Philosophy, Politics and Economics course for New College, Oxford, insyd 1962, buh he lef soon afterwards. He return to Ghana insyd 1962 make he teach for de Accra Academy, before he go to read economics for de University of Ghana, Legon, insyd 1964, wey he earn a BSc (Econ) degree insyd 1967. He subsequently join de Middle Temple wey he train as a lawyer under de apprenticeship system dem know as de Inns of Court, wer dem no dey require formal law degree. Na dem bell am to de English Bar (Middle Temple) insyd July 1971. Na dem bell am to de Ghanaian bar insyd July 1975. Akufo-Addo work plus de Paris office of de U.S. law firm Coudert Brothers. Insyd 1979, he co-found de law firm Akufo-Addo, Prempeh and Co.

## Ein life matter
Akufo-Addo be from Akropong-Akuapem den Kyebi insyd de Eastern Region wey na both sides of ein family be Presbyterian. He marry Rebecca Akufo-Addo (née Griffiths-Randolph), de daughter of judge Jacob Hackenburg Griffiths-Randolph, de Speaker of de Parliament of Ghana during de Third Republic. Na Akufo-Addo get two previous marriages before he marry Rebecca. Akufo-Addo ein first marriage to Remi Fani-Kayode, a Nigerian den daughter of Chief Remilekun Fani-Kayode, end plus a divorce. Ein next marriage to Eleanor Nkansah-Gyamenah, a Ghanaian, end for ein death insyd 1993.

Akufo-Addo get four biological daughters den one stepdaughter: Gyankroma, Edwina, Adriana, Yeboakua den Valerie. Virginia Hesse be de mommie of one ein daughters. Na she be appointed by Akufo-Addo as Ghana ein Ambassador to Czech Republic insyd ein first-term of government. Ein first marriage to Remi bore am two of ein daughters wey ein second marriage to Eleanor bore am a daughter. Ein marriage to Rebecca provide am a step-daughter wey na Rebecca get insyd a previous relationship. Akufo-Addo get a sisto dem dey bell Madam Marigold plus de title, Abrewatia Nana Abena Oye.

Akufo-Addo be a teetotaller.

## Honours

### Awards

### Foreign honours

* Burkina Faso:
**  Grand Cross of de National Order of Burkina Faso (6 May 2017)
* France:
**  Grand Officer of de Legion of Honour (14 November 2024)
* Guinea-Bissau:
**  Recipient of de Medal of Amílcar Cabral (15 May 2023)
* Guyana:
**  Member of de Order of Excellence (11 June 2019)
* Ivory Coast:
**  Grand Cross of de National Order of the Ivory Coast (5 May 2017)
* Liberia:
**  Grand Cordon of de Order of the Pioneers of Liberia (27 May 2017)
* Morocco:
**  Collar of de Order of Muhammad (17 February 2017)
* Portugal:
**  Grand Collar of de Order of Prince Henry (2023)
* Senegal:
**  Grand Cross of de National Order of the Lion (16 May 2017)
* Serbia:
**  Order of the Republic of Serbia, Second Class (10 October 2021)
* Sierra Leone:
**  Grand Commander of de Order of the Republic (27 April 2021)

## References



## External links

* MyGHPage: Nana Addo Dankwa Akufo-Addo Biography.
* GhanaWeb: Nana Addo Dankwa Akufo-Addo biography.
* EIN News: Nana Addo Dankwa Akufo-Addo
* Ghpage: Nana Addo Dankwa Akuffo Addo family and biography